Иштта, къаьсттина, вайн мазхІабехь лелош хІара боккха чулацам болу доІа а ду: «АллахІума инни аІузу бика мин Іазабиль-къабри, ва мин Іазаби жахІаннама, ва мин фитнатиль-махьйа валь-мамати, ва мин фитнатиль-масихьид-дажжал» (ХІай АллахІ! Хьоьца ларло со кошан Іазапах а, жоьжахатин Іазапах а, вахаран массо а баланех а, валаран халонах а, Дажалан гІомаллин вуонах а). ТІаккха деган къайленаш Лекхачу АллахІана хьалха Іораяьхна, Цуьнца дагара дийцина ваьлча, ламаз достуш, маликашка а, бусалба нахе а, бусалба жинашка а маршалла хоттуш, салам далар мел деза ду! Цул сов, аьтту агІор салам далар фарз ду. Ламазан арканех (хІоттаман дакъош) тІаьххьара рукна а ю иза.